Zöldspárgás újburgonya cukkini salsával
A FEM3 Café konyhájában Kovács Zoltán vegán séf szezonális zöldségekből készített ebédet: újburgonyát zöldspárgával sütve, amit cukkini salsával tálalt.
apró új burgonya-600 g
zöldspárga-500 g (vastagabb verzió)
fürtös paradicsom-300g
friss rozmaring vagy oregano,fokhagyma
himalája só,zöldbors
zsenge cukkini-2 db
petrezselyem-1 csomag
A sütőt bekapcsoljuk 180 fokra. A burgonyát alaposan megmosom, a spárgát szintén,és az alsó 2 cm-et levágom,mert könnyen fás lehet. A spárgát 4-5 db-ba vágom a burgonya ha jó apró, akkor maradhat egybe, de félbe is vághatjuk ha úgy látjuk. Tepsibe teszem őket,fűszerezem és egy kis olivával locsolom. 15-20 perces sütés elég kell hogy legyen, s mielőtt kivenném a paradicsomokat is hozzáadjuk néhány percre.
Amíg pihennek kicsit, addig elkészítem a szalszát, aminek apró kockára vágott cukkini az alapja. Pici szója joghurtal citrommal, tamarival ízesítem. Lehet hozzá mentát, petrezselymet tenni. Kiváló hűs kiegészítő ehhez a friss kora nyári fogáshoz.